تقييم المطعم: بعد عدة محاولات فاشلة في اللحاق بما تبقى من اللحم قبل ما يخلص، استطعت الوصول للمطعم والوقوف في طابور وقدامي ١٠ أشخاص تقريباً، ولكنهم مشوهم في وقت معقول.  
  
 المطعم بدأ التشغيل الرسمي فيما يبدو، وانتهت فترة التشغيل التجريبي..  
  
 عدد العمال ممتاز جدا، اللي قدرت أعدهم ٨، معظمهم فلبينيين وتقريبا ٣ سعوديين، وهذا مهم في تلبية رغبات العملاء الكثيرة وتقديم الخدمة في وقت معقول.  
  
 المنيو بسيط وأصنافه محددة (برجر / هوت دوج / بطاطس / كولا).  
  
 الطلب كان ٢ برجر + بطاطس + كولا (٣٥ ريال).  
  
 البرجر كان لذيذ وخفيف .. الخبز هش وطازج .. ملاحظتي البسيطة إنه محتاج شوي تتبيل زيادة (ملح فلفل بهارات... ) ، ما حسيت إن طعمه ينط في حلقي ويصك مخي :)  
  
 البطاطس لذيذ جدا جدا، وتجربة رائعة.. ابتداءً بمتابعتك للعامل وهو يقطع حبة البطاطس الكاملة باستخدام آلة جميلة، ثم ينقع البطاطس في (أتوقع) موية وملح، ثم يقليها.  
  
 أخيرا ديكور المحل جميل ومرتب ونظيف.  
  
 يستحق الزيارة مرة أخرى.. وأحلى لايك لشبابنا السعوديين :)..